Ti barn skadet etter lynnedslag i Paris
Politiet i Paris opplyser på Twitter opplyser at elleve mennesker er skadet, hvorav ti er barn. De er nå fraktet til sykehus med uavklart skadeomfang. – Det er for øyeblikket elleve som er skadd. Ti barn og en voksen som var sammen med barna, sier en Vincent Baldini, ansvarlig for sikkerheten i bydelen åttende arrondissement, til fjernsynskanalen iTele. Han opplyser at barna har fått brannskader og at både ambulansepersonale og brannvesen er på stedet. – Seks av barna trenger akuttbehandling, men vi håper dette går bra, sier Baldini. Politiet i Paris har imidlertid opplyst at åtte barn er skadd og tre voksne. Et av barna har i følge den franske avisen Le Parisien fått hjertestans. Barna skal være i alderen syv til 14. Lynnedslaget skjedde i Parc Monceau, som ligger en kilometer fra Triumfbuen nordvest i den franske hovedstaden. Det skal ha blitt et veldig uvær i området, hvorpå bursdagsselskapet søkte inn under et tre i parken, som så ble rammet av lynnedslag. VG/NTB
Barn og voksne som feiret bursdag i Parc Monceau i Paris skal ha søkt tilflukt under et tre da lynet slo ned.